cyanic-selkie/wikianc huggingface dataset:
พรรคพลังใหม่
ใน พ.ศ. 2525 ได้มีการจดทะเบียนพรรคพลังใหม่ขึ้นมาอีกครั้งโดยใช้ตราสัญลักษณ์เมื่อคราวจดทะเบียนปี พ.ศ. 2517 เป็นตราประจำพรรคมี ร้อยตรี สมหวัง ศรีชัย เป็นหัวหน้าพรรคคนแรกและนาย สุเทพ วงศ์กำแหง เป็นเลขาธิการพรรคคนแรก
พรรคพลังสังคมประชาธิปไตย
ต่อมาในวันที่ 26 มีนาคม พ.ศ. 2531 พรรคพลังใหม่ได้ทำการประชุมใหญ่สามัญของพรรคและได้เปลี่ยนแปลงคณะกรรมการบริหารพรรคชุดใหม่โดยมีนาย ชัชวาลย์ ชมภูแดง เป็นหัวหน้าพรรคคนใหม่พร้อมกับเปลี่ยนแปลงชื่อพรรคเป็น พรรคพลังสังคมประชาธิปไตย แต่ได้รับเลือกตั้งเพียง 1 ที่นั่ง ในการเลือกตั้ง พ.ศ. 2531 และเปลี่ยนชื่อเป็นพรรครวมพลังใหม่ ในปี พ.ศ. 2535 แต่ก็ไม่ประสบความสำเร็จทางการเมือง จนกระทั่งยุบพรรคในปีต่อมา
สารวีเอ็กซ์
สารวีเอกซ์ (VX ย่อมาจาก venomous agent X) เป็นสารพิษอันตรายทำลายประสาท ถูกจัดอยู่ในกลุ่มออกาโนฟอสเฟต ถ้าอยู่ในรูปของสารบริสุทธิ์จะไม่มีสี แต่ถ้าอยู่ในรูปของสารที่ไม่บริสุทธิ์จะมีสีน้ำตาล สารชนิดนี้ไม่มีกลิ่นและรส นอกจากนี้ยังไม่ระเหย สามารถแพร่กระจายอยู่ในสภาพแวดล้อมได้เป็นเวลานาน จึงมักถูกนำไปใช้เป็นอาวุธเคมีซึ่งเป็นอันตรายทำให้เสียชีวิตได้
ประวัติการใช้สารวีเอ็กซ์
สารวีเอ็กซ์ถูกค้นพบขึ้นครั้งแรกในประเทศอังกฤษเมื่อปี ค.ศ. 1950 โดยนักเคมีที่มีชื่อว่ารานาจิ กอช หลังจากนั้นในปี ค.ศ.1955 สารนี้ได้ถูกนำไปศึกษาเพิ่มเติมเพื่อนำไปใช้ในการทำอาวุธสังหาร และในปี ค.ศ. 1961 สหรัฐอเมริกาได้ผลิตสารชนิดนี้ออกมาเป็นจำนวนมาก แล้วนำไปเก็บไว้ที่คลังอาวุธเพื่อใช้ในยามสงคราม นอกจากนี้ยังมีประเทศอิรักที่ผลิตสารชนิดนี้ออกมาเป็นจำนวนมากกว่า 5,000 ตัน สารวีเอ็กซ์เคยถูกนำไปใช้โจมตีชาวเคิร์ด และใช้ในสงครามอิรัก-อิหร่าน ในปี 1988 อีกด้วย
วันที่ 13 กุมภาพันธ์ ค.ศ. 2017 คิม จองนัม ผู้ซึ่งเป็นพี่ชายของคิม จองอึน ผู้นำเกาหลีเหนือ เสียชีวิตจากการถูกสังหารด้วยสารพิษชนิดนี้ในประเทศมาเลเซีย จากการตรวจสอบ พบสารวีเอ็กซ์บนใบหน้าของคิมจองนัม ผู้ต้องสงสัยว่าจะเป็นผู้สังหารคือผู้หญิงชาวเวียดนาม ซึ่งผู้หญิงคนนี้ก็เกิดอาการที่ได้รับสารวีเอ็กซ์เช่นกัน แม้จะใส่ถุงมือป้องกันแต่สารวีเอ็กซ์ก็ยังสามารถแทรกซึมเข้าสู่ผิวหนังได้
สมบัติทางกายภาพของสารวีเอกซ์
สารวีเอกซ์มีน้ำหนักโมเลกุลเท่ากับ 267.368  เป็นของเหลวที่ไม่มีสี ความหนาแน่นใกล้เคียงกับน้ำคือ 1.0083 g cm−3 มีลักษณะคล้ายน้ำมันเครื่องเพราะมีความเหนียวสูงและระเหยยาก ถูกจัดว่าเป็นสารพิษทำลายประสาทที่มีการระเหยยากที่สุด มีลักษณะเป็นไฮโดรโฟบิกคือเป็นสารที่ไม่ละลายน้ำ นอกจากนี้สารดังกล่าวสามารถคงอยู่ได้หลายวันหากอยู่ในอุณหภูมิปกติและอยู่ได้หลายเดือนหากอยู่ในอุณภูมิที่ต่ำ สารวีเอกซ์อยู่ได้ทั้งในรูปของเหลวและก๊าซหากอยู่ในที่ที่มีอุณหภูมิสูง
อาการ
สารดังกล่าวสามารถเข้าสู่ร่างกายได้ทั้งการหายใจ การย่อยอาหาร การแทรกซึมผ่านผิวหนัง และการผ่านเข้าสู่ดวงตา ฉะนั้นเมื่อร่างกายได้สัมผัสกับสารชนิดนี้ในปริมาณที่เป็นอันตราย (ประมาณ 5-10 มิลลิกรัม) แล้วระบบเอนไซม์ของร่ายกายจะถูกรบกวน ไม่สามารถทำงานได้อย่างปกติ ก่อให้เกิดอาการชัก หายใจไม่ออก ร่างกายเป็นอัมพาตและระบบหายใจล้มเหลวในที่สุด แต่ถ้าหากได้รับในปริมาณที่น้อยกว่า 5 มิลลิกรัมจะเกิดอาการหลากหลาย เช่น น้ำลายฟูมปาก ท้องเสีย คลื่นไส้ หรือหัวใจเต้นเร็วผิดปกติ
ATC รหัส D05
ส่วนของ ระบบจำแนกประเภทยาตามการรักษาทางกายวิภาคศาสตร์ (Anatomical Therapeutic Chemical Classification System)
D ระบบผิวหนัง (Dermatologicals)
โรงเรียนดรุณาราชบุรี
โรงเรียนดรุณาราชบุรี เป็นโรงเรียนเอกชน ประเภทสหศึกษา ขนาดใหญ่พิเศษ ที่ตั้งอยู่ใจกลางตัวเมืองราชบุรี ดำเนินการโดยคณะบาทหลวงประจำเขตมิสซังราชบุรี ตั้งอยู่ที่ ถนนคฑาธร ตำบลหน้าเมือง อำเภอเมืองราชบุรี โดยในปัจจุบัน อยู่ในการกำกับดูแลของ บาทหลวงเสนอ ดำเนินสดวก (อุปมุขนายกและอธิการ) และบาทหลวง ผู้ช่วยศาสตราจารย์ ดร. อภิสิทธิ์ กฤษเจริญ (ผู้อำนวยการ)
ประวัติ
แต่เดิม ศูนย์มิสซังราชบุรี ตั้งอยู่ที่ บางนกแขวก จังหวัดสมุทรสงคราม การคมนาคมไม่สะดวก บิชอป เปโตร คาเร็ตโต ประมุขเขตมิสซังราชบุรี ในขณะนั้น จึงได้ย้ายศูนย์มิสซัง มาตั้งอยู่ในตัวเมืองราชบุรีแทน จึงเป็นต้นกำเนิดของโรงเรียนดรุณาราชบุรี โดยนะช่วงแรก ได้เริ่มก่อสร้างอาคาร 1 ในปี พ.ศ. 2498 โดยสร้างเป็นอาคารคอนกรีต 3 ชั้น กว้าง 9 เมตร ยาว 247 เมตร โดยได้วางศิลาฤกษ์ ในวันที่ 25 กุมภาพันธ์ 2499 และแล้วเสร็จ ในปี 2500 และได้เปิดทำการสอนวันแรกในวันที่ 17 พฤษภาคม 2500 โดยในขณะนั้น มีจำนวนนักเรียนทั้งสิ้น 382 คน ครู 19 คน และ มี 11 ห้องเรียน ในช่วงแรกเปิดรับเฉพาะนักเรียนชาย โดยมีบาทหลวง ยอห์น โกลมบีนี เป็นอธิการคนแรก
ในปี พ.ศ. 2522 มีการก่อตั้งวิทยาลัยอาชีวศึกษาดรุณาราชบุรี เพื่อเปิดสอนในสาขาวิชาชีพ และในปี พ.ศ. 2544 โรงเรียนดรุณาราชบุรี ได้เปิดทำการสอน การเรียนแผนกภาษาอังกฤษ ซึ่งเป็นโรงเรียนแห่งแรกในจังหวัดราชบุรี ที่ได้เปิดทำการสอนแบบ 2 ภาษา และได้ก้าวหน้าสู้โรงเรียนดรุณาราชบุรีวิเทศศึกษาในเวลาต่อมา
เหตการณ์สำคัญ
ในปี พ.ศ. 2548 ได้มีพิธีอภิเษก คุณพ่อปัญญา ขึ้นเป็น มุขนายก ปัญญา กฤษเจริญ ประมุขเขตมิสซังราชบุรี และยังได้ต้อนรับพระคาร์ดินัล มีชัย กิจบุญชู ประธานสภาประมุขแห่งบาทหลวงโรมันคาทอลิกแห่งประเทศไทย และอัครมุขนายกเขตมิสซังกรุงเทพฯในขณะนั้น พระคุณเจ้า เทียนชัย สมานจิต มุขนายก เขตมิสซังจันทบุรีในขณะนั้น และ อาร์ชบิชอป ซัลวาตอเร เปนนักคีโอ เอกอัครสมณทูตวาติกันประจำประเทศไทยในขณะนั้น โดยพระคุณเจ้าได้เลือก อาคารเซ็นต์ปีเตอร์ โรงเรียนดรุณาราชบุรีเป็นสถานที่ประกอบพิธี
ในปี พ.ศ. 2557 ทางโรงเรียนดรุณาราชบุรี ได้ต้อนรับพระธาตุ นักบุญ สมเด็จพระสันตปาปา ทั้ง 2 พระองค์ นั้นคือ พระธาตุ สมเด็จพระสันตะปาปายอห์นที่ 23และสมเด็จพระสันตะปาปายอห์น ปอลที่ 2
ในปี พ.ศ. 2562 ทีมเชียร์ลีดเดอร์โรงเรียนดรุณาราชบุรี ได้เข้าแข่งขันกีฬาเชียร์หลีดดิ้ง และได้คว้าแชมป์โลก ประจำปี 2019 และ ปี 2021 ณ ประเทศสหรัฐอเมริกา
ดรุณาในสื่อบันเทิง
พ.ศ. 2553 โรงเรียนนี้ใช้เป็นสถานที่ในการถ่ายทำภาพยนตร์เรื่อง สิ่งเล็กเล็กที่เรียกว่า...รัก ที่แสดงนำโดย มาริโอ้ เมาเร่อ, พิมพ์ชนก ลือวิเศษไพบูลย์
ตันดิล
ตันดิล (Tandil) เป็นเมืองตั้งอยู่ทางทิศตะวันออกเฉียงใต้ของรัฐบัวโนสไอเรส ประเทศอาร์เจนตินา ทางเหนือ-ตะวันตกเฉียงเหนือของเทือกเขาตันดิเลีย เมืองก่อตั้งในปี ค.ศ. 1823 ชื่อของเมืองมาจากหินที่ชื่อ Piedra Movediza ซึ่งตกจากเขาในปี 1912 เมืองยังเป็นสถานที่เกิดของนักกีฬาที่มีชื่อเสียงหลายคน รวมถึงอดีตประธานาธิบดี เมาริซิโอ มากริ
เมฆโพลาร์สตราโทสเฟียร์
เมฆโพลาร์สตราโทสเฟียร์ (polar stratospheric cloud, ย่อ PSCs) เป็นเมฆที่พบในชั้นสตราโทสเฟียร์แถบขั้วโลกที่ระดับความสูง 15,000–25,000 เมตร (49,000–82,000 ฟุต) พบเห็นได้ดีที่สุดช่วงสนธยาทางพลเรือนในฤดูหนาว หรือจุดศูนย์กลางของดวงอาทิตย์อยู่ต่ำกว่าขอบฟ้าเป็นระยะ 1–6 องศา เมฆชนิดนี้ปรากฏเป็นสีรุ้ง จึงมีชื่อเรียกอีกชื่อคือเมฆมุก (nacreous cloud) ตาม nacre วัสดุผสมของไข่มุกที่สะท้อนเป็นสีรุ้ง
เมฆโพลาร์สตราโทสเฟียร์ก่อตัวในชั้นสตราโทสเฟียร์ที่อุณหภูมิต่ำกว่า −78 °ซ (−108 °ฟ) สามารถเกิดได้ทั้งจากผลึกน้ำแข็งขนาดราว 10 ไมโครเมตรเพียงอย่างเดียว หรือผลึกน้ำแข็งทำปฎิกิริยากับสารเคมีที่ตกค้างในชั้นบรรยากาศ เช่น กรดไนตริก กรดซัลฟิวริก หรืออนุภาคที่เกิดจากภูเขาไฟระเบิด เนื่องจากชั้นสตราโทสเฟียร์มีความชื้นน้อยมาก เมฆชนิดนี้จึงมักจะก่อตัวในชั้นล่าง ๆ ใกล้กับรอยต่อกับชั้นโทรโพสเฟียร์ ควบแน่นโดยอาศัยกระแสอากาศปั่นป่วนจากคลื่นภูเขาเกิดเป็นแผ่นน้ำแข็งบาง ๆ โดยสีรุ้งที่ปรากฏเกิดจากดวงอาทิตย์ที่อยู่ต่ำกว่าขอบฟ้าส่องขึ้นมากระทบเมฆ ก่อนจะสะท้อนลงมาที่พื้นโลก
เมฆโพลาร์สตราโทสเฟียร์สามารถแบ่งได้เป็น 2 ชนิด คือ
Tiarannidae
Tiarannidae เป็นสกุลของไนดาเรียที่อยู่ในวงศ์ Leptothecata.
สปีชีส์ในสกุล ได้แก่:
ชวนหวงป้อ
ชวนหวงป้อ อยู่ในวงศ์ Rutaceae เป็นพืชสำคัญที่เป็นที่มาของยาจีนที่เรียกหวงป้อ ( หรือ 黄檗) ในภาษาจีนกลางหรือ อึ่งแปะ ในภาษาจีนแต้จิ๋ว เปลือกนอกเหลืองอมน้ำตาล เนื้อในสีเหลืองเข้ม
Teissieridae
Teissieridae เป็นสกุลของไนดาเรียที่อยู่ในวงศ์ Anthoathecata.
ATC รหัส D06
ส่วนของ ระบบจำแนกประเภทยาตามการรักษาทางกายวิภาคศาสตร์ (Anatomical Therapeutic Chemical Classification System)
D06BX Other chemotherapeutics
D06BX01 Metronidazole
แอสบี
แอสบี (Asby) เป็นตำบล (civil parish) ในอำเภอเอเดน คัมเบรีย ประเทศอังกฤษ ในอดีตเป็นส่วนหนึ่งของเวสต์เมอร์ลันด์ ซึ่งรวมไปถึงหมู่บ้านเกรตแอสบีย์และลิตเติลแอสบีย์ จากสำมะโน ค.ศ. 2001 แพริชนี้ประชากร 280 คน แล้วเพิ่มขึ้นเป็น 309 คนจากสำมะโน ค.ศ. 2011
Teclaiidae
Teclaiidae เป็นสกุลของไนดาเรียที่อยู่ในวงศ์ Leptothecata.
สปีชีส์ในสกุล ได้แก่:
กลุ่มภาษาไทตะวันตกเฉียงใต้
กลุ่มภาษาไทตะวันตกเฉียงใต้ (Southwestern Tai languages) เป็นกลุ่มภาษาไทในเอเชียตะวันออกเฉียงใต้ กลุ่มภาษานี้มีภาษาไทย ภาษาลาว ภาษาไทยถิ่นเหนือ และภาษาไทใหญ่เป็นต้น
สาขาย่อย
รายการข้างล่างมาจากข้อมูลของ Ethnologue
Ethnologue ได้รวมภาษาบางส่วนเข้าในสาขาย่อยตะวันตกเฉียงใต้ แต่ไม่จัดว่าอยู่ในกลุ่มใดจากรายการข้างบน เช่น ภาษาไทหย่า (จีน), ภาษาปูโก (ลาว), ภาษาปาซี้ (จีน), ภาษาไททัญ (เวียดนาม), ภาษาไทใต้คง (ลาว), ภาษาหงจินไต่ (จีน), ภาษายอง (ไทย) นอกจากนี้ Ethnologue ยังรวมบางภาษาเข้าในภาษาไทโดยไม่มีการจำแนกประเภทเพิ่มเติม เช่น ภาษากวน (ลาว), ภาษาไตโด (เวียดนาม), ภาษาไทปาว (ลาว) และภาษาคัง (ลาว) ตามหลักภูมิศาสตร์ ภาษาเหล่านี้น่าจะอยู่ในกลุ่มภาษาไทตะวันตกเฉียงใต้
Ethnologue ยังรวมภาษาตั่ยซาปา (ซาปา) ของเวียดนามด้วย แต่ Pittayaporn ไม่รวมภาษานี้เข้าในกลุ่มภาษาไทตะวันตกเฉียงใต้แต่จัดให้เป็นภาษาที่มีความใกล้ชิดที่สุดนอกกลุ่มภาษานี้ ส่วน Pittayaporn รวมภาษาโย้ยเข้าไป ซึ่งทาง Ethnologue จัดให้เป็นกลุ่มภาษาไทเหนือ
อภินิหารกระบี่สามภพ
อภินิหารกระบี่สามภพ (อักษรจีน:莽荒纪 ,The Legend Of JADE Sword) เป็นละครโทรทัศน์ที่สร้างขึ้นในปี 2016 นำแสดงโดย หลิว ข่ายเวย, หวัง โอว, หลิว เจินเฟิง, จาง จวิ่นหนิง, หลี่ เวย, ฝง จุ่นชี ออกอากาศทางช่อง iQiyi, Tencent video , Anhui TV ในประเทศจีน และออกอากาศทางช่องเวิร์คพอยท์ ใน ประเทศไทย เริ่มออกอากาศตอนแรกในวันที่ 8 มิถุนายนนี้
Tubiclavoididae
Tubiclavoididae เป็นสกุลของไนดาเรียที่อยู่ในวงศ์ Anthoathecata.
สปีชีส์ในสกุล ได้แก่:
ไทยแลนด์ฟุตซอลลีก ฤดูกาล 2552
== สโมสรที่เข้าร่วมการแข่งขัน ==
ตารางคะแนน
=== ผู้ทำประตูสูงสุด === 29 ประตู 27 ประตู
การลงประชามติสหภาพโซเวียต พ.ศ. 2534
การลงประชามติว่าด้วยอนาคตของสหภาพโซเวียต เป็นการลงประชามติทั่วสหภาพโซเวียตเมื่อวันที่ 17 มีนาคม พ.ศ. 2534 เพื่อนำไปสู่การอนุมัติสนธิสัญญาสหภาพใหม่ ซึ่งเป็นสนธิสัญญาที่จะปฏิรูปสหภาพโซเวียต โดยมีคำถามว่า "ท่านพิจารณาว่าการรักษาไว้ซึ่งสหภาพสาธารณรัฐสังคมนิยมโซเวียตในรูปแบบของสหพันธรัฐซึ่งทุกรัฐเท่าเทียมกัน และสิทธิเสรีภาพของบุคคลทุกเชื้อชาติได้รับการประกันไว้เป็นสิ่งจำเป็นหรือไม่ Do you consider necessary the preservation of the Union of Soviet Socialist Republics as a renewed federation of equal sovereign republics in which the rights and freedom of an individual of any ethnicity will be fully guaranteed?" ในคาซัคสถานได้เปลี่ยนคำในการลงประชามติจาก "ควรเป็นรัฐเอกราช" เป็นคำว่า "ควรเป็นสาธารณรัฐเอกราช"
การลงประชามตินี้ถือเป็นครั้งแรกและครั้งเดียวตั้งแต่ก่อตั้งสหภาพโซเวียตมา ประชาชนส่วนใหญ่เห็นชอบให้มีการอนุมัติสนธิสัญญาสหภาพใหม่ แต่ความพยายามรัฐประหารเมื่อเดือนสิงหาคม พ.ศ. 2534 ทำให้สหภาพโซเวียตล่มสลายไปก่อนที่จะประกาศใช้สนธิสัญญาดังกล่าว
กอร์ริเอนเตส
กอร์ริเอนเตส (Corrientes) เป็นเมืองหลวงของรัฐกอร์ริเอนเตส ประเทศอาร์เจนตินา ตั้งอยู่ริมฝั่งทิศตะวันออกของแม่น้ำปารานา อยู่ห่างจากกรุงบัวโนสไอเรสราว 1,000 กิโลเมตร (621 ไมล์) และอยู่ห่างจากเมืองโปซาดัส 300 กิโลเมตร (186 ไมล์) จากถนนทางหลวงสายที่ 12 เมืองมีประชากร 346,334 คน จากการสำรวจสำมะโนประชากรปี ค.ศ. 2010 เมืองตั้งอยู่ตรงข้ามเมืองแฝดที่ชื่อ เรซิสเตนเซีย ของรัฐชาโก
กวนหวงป้อ
กวนหวงป้อ อยู่ในวงศ์ ([:en:|Rutaceae]) เป็นพืชที่ให้ยาจีนที่เรียก หวงป้อ ในภาษาจีนกลาง หรือ อึ่งแปะ ในภาษาจีนแต้จิ๋ว เปลือกนอกเหลืองอมน้ำตาล เนื้อในสีเหลืองเข้ม ในพืชนี้มีสารออกฤทธิ์ที่สำคัญคือ 3-acetyl-3,4-dihydro-5,6-dimethoxy-1H-2-benzopyran-1-one
เจิ่น เล โกว๊ก ตว่าน
เจิ่น เล โกว๊ก ตว่าน (Trần Lê Quốc Toàn; 5 เมษายน ค.ศ. 1989 —) เป็นนักยกน้ำหนักชาวเวียดนาม เขาได้เข้าร่วมการแข่งขันโอลิมปิกฤดูร้อน 2012 ในประเภท 56 กก.
บันเทิงคดีแนวอวกาศ
บันเทิงคดีแนวอวกาศ (space opera) เป็นแนวย่อยแนวหนึ่งของนิยายวิทยาศาสตร์ที่เกี่ยวพันกับสงครามในอวกาศ สงครามระหว่างดวงดาว บทประโลมโลก ล้อเลียนเสียดอัศวิน มีการดำเนินเรื่องเกือบทั้งหมดในอวกาศ นิยายแนวนี้มักกล่าวถึงกับความขัดแย้งระหว่างฝ่ายต่าง ๆ รวมถึงอาวุธตลอดจนเทคโนโลยีล้ำยุค บันเทิงคดีแนวอวกาศเฟื่องฟูในคริสต์ทศวรรษ 1930 และกลายเป็นที่นิยมในงานทุกแขนงตั้งแต่วรรณกรรม, ภาพยนตร์, การ์ตูน, ละครโทรทัศน์ และวิดีโอเกม บันเทิงคดีแนวอวกาศที่มีชื่อเสียงโด่งดัง เช่น สถาบันสถาปนา โดยไอแซค อสิมอฟ, สตาร์ วอร์ส โดยจอร์จ ลูคัส
คำว่า space opera เริ่มปรากฎใน ค.ศ. 1941 ในยุคสงครามโลกครั้งที่สอง และคำนี้ก็เริ่มเป็นที่ยอมรับขึ้นในคริสต์ทศวรรษ 1960 บันเทิงคดีแนวอวกาศเป็นแนวที่อยู่ตรงข้ามกับบันเทิงคดีแนววิทยาศาสตร์หนัก (hard science fiction) ซึ่งมุ้งเน้นไปที่การนำเสนอความก้าวหน้าทางเทคโนโลยีและนวัตกรรม และมีเนื้อเรื่องอิงอยู่บนหลักวิทยาศาสตร์แห่งความเป็นจริง ทั้งในด้านฟิสิกส์ จักรวาลวิทยา คณิตศาสตร์ และชีววิทยาอย่างเคร่งครัด
เค็นจิ อากาบาเนะ
เค็นจิ อากาบาเนะ ( 赤羽根 健治<rt>あかばね けんじ</rt>, 31 ตุลาคม 1984 - ) เป็น นักพากย์ ชายชาวญี่ปุ่น เกิดที่จังหวัดชิบะ สังกัดอาโอนิโปรดักชัน ส่วนสูง 168 ซม.
ชิบูซาวะ เออิอิชิ
ชิบูซาวะ เออิอิชิ (渋沢 栄一; 16 มีนาคม 1840 - 11 พฤศจิกายน 1931) เป็นนักอุตสาหกรรมชาวญี่ปุ่นที่รู้จักกันอย่างกว้างขวางในปัจจุบันว่าเป็น "บิดาแห่งทุนนิยมญี่ปุ่น" ซึ่งได้นำลัทธิทุนนิยมตะวันตกมาสู่ญี่ปุ่นหลังจากการฟื้นฟูเมจิ เขาแนะนำการปฏิรูปเศรษฐกิจหลายอย่างรวมถึงการใช้บัญชีสองรายการ บริษัทร่วมทุน และออกธนบัตรสมัยใหม่
เขาก่อตั้งธนาคารสมัยใหม่แห่งแรกโดยใช้การถือหุ้นร่วมกันในญี่ปุ่น ธนาคารแห่งนี้มีชื่อว่าธนาคารไดอิชิ (第一銀行, ปัจจุบันรวมเข้ากับธนาคารมิซูโฮะ) และมีอำนาจในการออกธนบัตรของตนเอง ผ่านธนาคารแห่งนี้ เขาได้ก่อตั้งบริษัทร่วมทุนอีกหลายร้อยแห่งในญี่ปุ่น บริษัทเหล่านี้หลายแห่งยังคงอยู่รอดมาได้จนถึงทุกวันนี้ในฐานะบริษัทในตลาดหลักทรัพย์โตเกียว ซึ่งชิบูซาวะเป็นผู้ก่อตั้ง หอการค้าและอุตสาหกรรมญี่ปุ่น (日本商工会議所) ก็ก่อตั้งโดยเขาเช่นกัน เขายังมีส่วนร่วมในการก่อตั้งโรงพยาบาล โรงเรียน มหาวิทยาลัยหลายแห่ง (รวมถึงมหาวิทยาลัยสตรีแห่งแรก) โรงแรมอิมพีเรียลในโตเกียว และองค์กรการกุศลต่าง ๆ เช่น สภากาชาดญี่ปุ่น (日本赤十字社)
ลักษณะเด่นอีกประการในอาชีพการงานของชิบูซาวะคือ แม้จะเป็นผู้ก่อตั้งบริษัทหลายร้อยแห่ง แต่เขาปฏิเสธที่จะมีส่วนได้ส่วนเสียในบริษัทเหล่านี้ ขัดขวางไม่ให้ตัวเองก่อตั้งไซบัตสึได้อย่างมีประสิทธิภาพ เมื่อวันที่ 9 เมษายน 2019 ในช่วงปลายรัชสมัยของสมเด็จพระจักรพรรดิอากิฮิโตะ มีการประกาศว่า เออิอิชิจะเป็นบุคคลสำคัญทางประวัติศาสตร์บนธนบัตร 10,000 เยนแบบใหม่ของญี่ปุ่นที่คาดว่าจะออกสู่ตลาดประมาณปี 2024
ชีวประวัติ
ภายใต้อิทธิพลของ ซนโนโจอิ (ขับไล่คนป่าเถื่อน; เทิดทูนจักรพรรดิ) เขาได้วางแผนร่วมกับลูกพี่ลูกน้องและเพื่อน ๆ เพื่อยึดปราสาททากาซากิ (高崎城) และจุดไฟเผานิคมต่างชาติในโยโกฮามะ อย่างไรก็ตาม ในที่สุดแผนนี้ก็ถูกยกเลิกและเขาย้ายไปเกียวโต
อุยกูริสถาน
อุยกูริสถาน (อุยกูร์: ایغورستان; Uyghuristan; แปลว่า "ดินแดนของชาวอุยกูร์" เป็นชื่อที่นักชาตินิยมชาติพันธุ์ชาวอุยกูร์ใช้เรียกภูมิภาคเตอร์กิสถานตะวันออกในประเทศจีน รวมถึงใช้เป็นอีกชื่อเรียกหนึ่งของซินเจียงซึ่งเป็นชื่อเรียกจากรัฐบาลจีน "อุยกูริสถาน" เป็นชื่อที่นักภูมิศาสตร์ชาวมุสลิมในยุคโบราณตั้งให้แก่ภูมิภาคนี้
ราชอาณาจักรซัสเซกซ์
ราชอาณาจักรซัสเซกซ์ (Kingdom of Sussex; Sūþseaxna rīce) คำว่า "ซัสเซกซ์" มาจากคำภาษาอังกฤษเก่าว่า Sūþsēaxe ที่แปลว่าแซกซันใต้ ซัสเซกซ์เป็นหนึ่งในอาณาจักรแองโกล-แซกซันเจ็ดอาณาจักรที่มีอาณาบริเวณคล้ายกับอาณาจักรเคลต์เดิมชื่ออาณาจักรเรกีนี (Regini) แต่ต่อมาเทศมณฑลซัสเซกซ์ แต่ส่วนใหญ่ของเขตการปกครองโบราณครอบคลุมบริเวณป่าที่เรียกว่าป่าอันเดรด (Forest of Andred) ราชอาณาจักรซัสเซกซ์ปกครองโดยระบบราชาธิปไตย
ฟูจิมิ
ในประเทศญี่ปุ่น ฟูจิมิ (富士見 (Fujimi)) เป็นชื่อสถานที่ที่พบได้ทั่วไป ซึ่งมีความหมายคือสามารถมองเห็นภูเขาไฟฟูจิได้ สามารถหมายถึงสถานที่ดังต่อไปนี้
เจ้าจอมหม่อมราชวงศ์เฉียด ในรัชกาลที่ 5
เจ้าจอมหม่อมราชวงศ์เฉียด ในรัชกาลที่ 5 เป็นหม่อมราชวงศ์คนแรก ในราชสกุล "ลดาวัลย์" เกิดเมื่อวันศุกร์ ที่ 30 ตุลาคม พ.ศ. 2416 เป็นธิดาของหม่อมเจ้าฉาย ลดาวัลย์ และ หม่อมฉิม ด้วยเหตุที่เป็นหม่อมราชวงศ์คนที่หนึ่งของราชสกุล จึงมีชื่อเรียกกันว่า "คุณใหญ่"
ถวายตัวรับราชการในสำนักพระวิมาดาเธอ พระองค์เจ้าสายสวลีภิรมย์ กรมพระสุทธาสินีนาฏ ปิยมหาราชปดิวรัดา  จนเมื่ออายุได้ 11 ปี จึงได้ถวายตัวรับราชการฝ่ายใน  ได้ทรงพระกรุณาโปรดเกล้าฯ พระราชทานให้โกนจุกในพระราชพิธีเฉลิมพระที่นั่งวโรภาษพิมาน ที่พระราชวังบางปะอิน จึงมีชื่อพระราชทานว่า "เชียด"
ได้รับพระราชทานเครื่องราชอิสริยาภรณ์ตติยจุลจอมเกล้า เมื่อ พ.ศ. 2449 กับเหรียญรัตนาภรณ์ จปร.ชั้นที่ 3 เมื่อ พ.ศ. 2450 นอกจากนี้ยังได้รับพระราชทานตลับทองคำ เมื่อรับราชการครบ 10 ปี, หีบหมากทองคำ เมื่อรับราชการครบ 20 ปี และรับพระราชทานเงินเบี้ยหวัด ปีละ 30 ชั่งด้วย
ความสามารถของท่านในหน้าที่ราชการ เป็นผู้ที่ทรงไว้วางพระราชหฤทัย   รับหน้าที่ปอกผลไม้เครื่องต้นทุกมื้อ พร้อมกับเจ้าจอมน้อม โชติกเสถียร ซึ่งเป็นผู้มีชื่อมากในด้านการปอกมะปรางริ้วสมัยนั้น คุณจอมเชียดเวลานั้นยังปอกมะปรางริ้วไม่เป็น ท่านก็พยายามปอกยัดก้นโถ  จนกระทั่งปอกได้ดี  เชิดหน้าชูตาขึ้นปากโถได้  นอกจากนี้ยังเป็นคนละเอียดลออยิ่ง เป็นต้นว่า  ท่านเป็นผู้มีหน้าที่เก็บเครื่องเพชร ของสมเด็จฯ เจ้าฟ้าฯ กรมขุนพิจิตรเจตจันทร์ ความละเอียดของท่าน เช่น เข็มกลัดรูปผีเสื้อ  ปีกฝังเพชรกี่เม็ดก็บอก  ลายฝังนิลกี่เม็ดก็บอก หัวฝังเพชรกี่เม็ดก็บอก  ทั้งยังวาดภาพกำกับด้วยดินสอลงไว้ด้วย  หากชิ้นไหนชำรุดก็จดบอกไว้ในรายการ  ซึ่งการจะทำเช่นนี้ได้  จะต้องเป็นคนที่ละเอียดและแช่มช้าที่สุด  หาได้ยาก
Nectonemertes
Nectonemertes เป็นสกุลของ Worm ที่อยู่ในวงศ์ Nectonemertidae.
เจ้าจอมหม่อมราชวงศ์เฉียด ในรัชกาลที่ 5
ภายหลังสิ้นรัชกาลที่ 5 ท่านได้กราบถวายบังคมลาออกจากพระบรมมหาราชวัง  มาพำนักในเขตพระราชวังสวนสุนันทา โดยอยู่กับเจ้าจอมหม่อมราชวงศ์สดับ ในรัชกาลที่ 5 จนเมื่อมีการเปลี่ยนการปกครองเมื่อ พ.ศ. 2475 แล้ว ท่านจึงได้ออกจากสวนสุนันทา มาอยู่ที่ทับสุข ภายในเขตวัดเขาบางทราย จังหวัดชลบุรี
Nectonemertes
สกุลมี การกระจายทั่วโลก
เจ้าจอมหม่อมราชวงศ์เฉียด ในรัชกาลที่ 5
บั้นปลายชีวิตท่านมีอาการป่วยเป็นต้อ การรักษาไม่ได้ผล  ท่านจึงได้ตาบอด  จนถึงอนิจกรรม เมือ่วันที่ 30 มิถุนายน พ.ศ. 2501
Nectonemertes
สปีชีส์ในสกุล ได้แก่:
ATC รหัส D07
ส่วนของ ระบบจำแนกประเภทยาตามการรักษาทางกายวิภาคศาสตร์ (Anatomical Therapeutic Chemical Classification System)
D ระบบผิวหนัง (Dermatologicals)
สถานีศูนย์ราชการ
สถานีศูนย์ราชการ (Government Center Station) อาจหมายถึง
ซัสเซกซ์ (แก้ความกำกวม)
ซัสเซกซ์ อาจจะหมายถึง
สถานที่
ซัสเซกซ์ใช้เป็นชื่อสถานที่และถนนอีกหลายแห่งโดยเฉพาะในสหรัฐอเมริกา แคนาดา และออสเตรเลีย
ตาเตียนา โคเชเลวา
ตาเตียนา เซียร์เกเยฟนา โคเชเลวา (Татья́на Серге́евна Ко́шелева; 23 ธันวาคม ค.ศ. 1988 —) เป็นนักวอลเลย์บอลหญิงชาวรัสเซีย ซึ่งเธอทำหน้าที่ในตำแหน่งตัวตีนอกด้าน (ตัวตบหัวเสา)
ประวัติ
ในปี ค.ศ. 2007 เธอได้รับเลือกให้เป็นตัวแทนทีมชาติรัสเซียเข้าร่วมการแข่งรายการวอลเลย์บอลเวิลด์กรังด์ปรีซ์ 2007
แม้ว่าในปี ค.ศ. 2008 เธอจะพลาดการเข้าร่วมการแข่งขันกีฬาโอลิมปิกที่ปักกิ่ง ก็ตาม ตั้งแต่ปี ค.ศ. 2009 เธอเป็นที่ยอมรับในฐานะตัวแทนของทีมชาติ ในปี ค.ศ. 2010 ในการแข่งขันวอลเลย์บอลชิงแชมป์โลก เธอได้เป็นผู้เล่นหลักในหลายๆ เกม และเธอได้รับรางวัลตัวตบยอดเยี่ยมในครั้งแรกของการแข่งขันของเธอ และเธอกลายเป็นหนึ่งในผู้เล่นสำคัญของการแข่งขันชิงแชมป์โลกครั้งที่ 2 ติดต่อกันของทีมชาติรัสเซีย
ในปี ค.ศ. 2012 เธอได้เข้าร่วมในการแข่งขันกีฬาโอลิมปิกเกมส์ 2012ที่ลอนดอน โดยจบอันดับที่ 5 ของการแข่งขัน และเธอไม่สามารถลงทำการแข่งขันได้เพราะคิดว่าอาจจะได้รับบาดเจ็บ ส่วนในปี ค.ศ. 2013 ในการแข่งขันวอลเลย์บอลชิงแชมป์ยุโรป เธอและนาตาเลีย ออบโมเชวาได้เป็นผู้มีส่วนสำคัญในการพาทีมชาติรัสเซียเข้ารับรางวัลชนะเลิศ และเธอได้รับรางวัลผู้เล่นทรงคุณค่าในการแข่งขันเดียวกัน
Plectonemertidae
สปีชีส์ในสกุล ได้แก่:
กระดูกท้ายทอย
กระดูกท้ายทอย (Occipital bone) เป็นกระดูกรูปจานรองแก้วที่อยู่ด้านหลังและด้านล่างของกะโหลกศีรษะ มีรูปร่างเป็นรูปสี่เหลี่ยมคางหมูและโค้ง มีช่องขนาดใหญ่รูปวงรีเรียกว่า ฟอราเมน แมกนัม (foramen magnum) ซึ่งเป็นทางเชื่อมระหว่างโพรงกะโหลก (cranial cavity) และคลองกระดูกสันหลัง (vertebral canal) แบ่งออกเป็นส่วนต่างๆ ดังนี้
ฟอราเมน แมกนัม
ฟอราเมน แมกนัม (foramen magnum) เป็นช่องเปิดรูปไข่ขนาดใหญ่ ซึ่งมีเส้นผ่านศูนย์กลางยาว (แกนเอก) ในแนวหน้าหลัง ทางด้านหน้าจะแคบกว่าทางด้านหลังเพราะมีปุ่มกระดูกท้ายทอย (occipital condyle) อยู่
ช่องนี้เป็นทางผ่านของเมดัลลา ออบลองกาตา (medulla oblongata) และเยื่อหุ้ม, เส้นประสาทแอคเซสซอรี (accessory nerves), หลอดเลือดแดงเวอร์ทีบรัล (vertebral arteries) , หลอดเลือดแดงแอนทีเรียร์สไปนัล (anterior spinal arteries) และหลอดเลือดแดงโพสทีเรียร์สไปนัล (posterior spinal arteries) , เยื่อคลุม (membrana tectoria) , และเอ็นเอลาร์ (alar ligaments)
โครงสร้าง
กระดูกท้ายทอยก็เช่นเดียวกับกระดูกหุ้มสมองชิ้นอื่นๆ ซึ่งตรงกลางจะเป็นกระดูกเนื้อโปร่ง (cancellous) ส่วนของสัน โหนก ปุ่มกระดูก และส่วนหน้าของส่วนเบซิลาร์จะมีลักษณะหนา แต่แอ่งด้านในจะบาง โปร่งแสง
พายุเฮอริเคนไอโอตา
ไอโอตาเป็นพายุหมุนเขตร้อนลูกที่สามสิบเอ็ด พายุที่ได้รับการตั้งชื่อลูกที่สามสิบ และเฮอริเคนลูกที่สิบสาม และเฮอริเคนใหญ่ลูกที่หกของฤดูเฮอริเคนแอตแลนติก พ.ศ. 2563 ซึ่งมีพายุเกิดขึ้นชุกเป็นประวัติการณ์ ไอโอตามีต้นกำเนิดจากคลื่นเขตร้อนที่เคลื่อนเข้าสู่ทะเลแคริบเบียนด้านตะวันออกในวันที่ 10 พฤศจิกายน คลื่นดังกล่าวเริ่มก่อตัวเป็นระบบในอีกไม่กี่วันถัดมาและพัฒนาเป็นดีเปรสชันเขตร้อนทางทิศเหนือของโคลอมเบียเมื่อถึงวันที่ 13 พฤศจิกายน ดีเปรสชันลูกนี้ทวีความรุนแรงขึ้นเป็น พายุโซนร้อนไอโอตา ในอีกหกชั่วโมงถัดมา ในช่วงแรกพายุได้รับผลกระทบจากลมเฉือน แต่การย้ายศูนย์กลางและลมเฉือนที่ผ่อนกำลังลงทำให้ไอโอตาสามารถทวีกำลังขึ้นเป็นเฮอริเคนในวันที่ 15 พฤศจิกายน หลังจากนั้นก็เพิ่มกำลังแรงขึ้นอย่างรวดเร็วและกลายเป็นเฮอริเคนระดับ 5 ในวันรุ่งขึ้น สถานการณ์นี้ทำให้ พ.ศ. 2563 เป็นฤดูกาลที่ห้าติดต่อกันนับตั้งแต่ พ.ศ. 2559 ที่มีเฮอริเคนระดับ 5 อย่างน้อยหนึ่งลูก หลังจากที่อ่อนกำลังลงเล็กน้อยเป็นเฮอริเคนระดับ 4 ไอโอตาได้ขึ้นฝั่งทางภาคตะวันออกเฉียงเหนือของนิการากัว กลายเป็นเฮอริเคนที่มีกำลังแรงที่สุดที่เคยขึ้นฝั่งที่นิการากัวในเดือนพฤศจิกายนเท่าที่มีการบันทึกไว้ จากนั้นไอโอตาก็อ่อนกำลังลงอย่างรวดเร็วในขณะที่เคลื่อนตัวลึกเข้าไปในแผ่นดิน ก่อนที่จะสลายตัวไปในวันที่ 18 พฤศจิกายน
คลื่นเขตร้อนที่เป็นต้นกำเนิดของไอโอตาได้ก่อให้เกิดน้ำท่วมฉับพลันในเกาะต่าง ๆ ในทะเลแคริบเบียน มีการออกประกาศเฝ้าระวังและคำเตือนเกี่ยวกับพายุหมุนเขตร้อนเป็นครั้งแรกเมื่อวันที่ 14 พฤศจิกายนในบางพื้นที่ของโคลอมเบีย นิการากัว และฮอนดูรัส โดยสองประเทศหลังยังอยู่ระหว่างการฟื้นตัวจากความเสียหายที่อีตาเพิ่งก่อไว้เมื่อสองสัปดาห์ก่อน คลื่นเขตร้อนและไอโอตาได้นำพาฝนปริมาณมากไปยังพื้นที่บางส่วนของโคลอมเบีย ทำให้เกิดน้ำท่วมฉับพลันและดินโคลนถล่ม น้ำขึ้นจากพายุรวมทั้งฝนที่ตกลงมาอย่างหนักในพื้นที่ส่วนใหญ่ของนิการากัวทำให้เกิดน้ำท่วมฉับพลันที่ขยายเป็นวงกว้าง เหตุโคลนถล่มตามสถานที่ต่าง ๆ สร้างความเสียหายอย่างกว้างขวางและส่งผลให้มีผู้เสียชีวิตหลายราย มีผู้เสียชีวิตจากไอโอตาอย่างน้อย 54 คน ซึ่งรวมถึง 21 คนในนิการากัว และ 16 คนในฮอนดูรัสในบรรดาประเทศต่าง ๆ   มีผู้สูญหายมากถึง 41 คน
การวางแผนเพื่อการบรรเทาทุกข์ตามมาในไม่ช้า ได้แก่ การตั้งเต็นท์ การเปิดโรงพยาบาลชั่วคราว และการส่งอาหารและน้ำให้แก่ผู้ที่ต้องการความช่วยเหลือ ไฟฟ้าที่ดับหลายแห่งเริ่มกลับมาใช้ได้ภายในเวลาไม่กี่วันหลังการพัดถล่มของไอโอตา ต้นไม้ที่ล้มขวางทางและเส้นทางที่ถูกตัดขาดเป็นอุปสรรคต่องานกู้ภัยบางส่วน
อำเภอพาน
พาน ( (ᨻᩕᩣ᩠ᨶ)) เป็นอำเภอหนึ่งของจังหวัดเชียงราย
ที่ตั้งและอาณาเขต
อำเภอพานมีอาณาเขตติดต่อกับอำเภอข้างเคียง ดังนี้
ประวัติ
อำเภอพานเดิมได้ปกครองตามระบอบ "พ่อเมือง" ที่ทำการตั้งอยู่ที่บ้านฝั่งตื้น ปัจจุบันเป็นหมู่ที่ 8 ตำบลม่วงคำ พ่อเมืองนี้ขึ้นตรงต่อเจ้าผู้ปกครองนครลำพูน ต่อมาเมื่อ พ.ศ. 2450 ทางราชการได้เปลี่ยนฐานะการปกครองจากระบอบพ่อเมืองขึ้นเป็นกิ่งอำเภอโดยมีปลัดอำเภอ เป็นปลัดกิ่งอำเภอมาประจำเรียกว่า "กิ่งอำเภอเมืองพาน" ต่อได้โอนกิ่งอำเภอเมืองพานเข้าไปอยู่กับอำเภอเมืองเชียงราย จังหวัดเชียงราย ครั้นถึง พ.ศ. 2451 ได้ขึ้นตรงต่ออำเภอแม่ใจ จังหวัดเชียงราย เมื่อปี พ.ศ. 2455 ได้ยกฐานะกิ่งอำเภอเมืองพาน แล้วยุบอำเภอแม่ใจ และเขตอำเภอเมืองเชียงรายบางส่วน ให้ขึ้นกับอำเภอเมืองพาน และย้ายที่ว่าการอำเภอจากบ้านฝั่งตื้นไปตั้งที่ตำบลเมืองพาน อันเป็นที่ทำการอำเภอปัจจุบันมีนามว่า "อำเภอเมืองพาน" ซึ่งต่อมาทางราชการได้สั่งให้เปลี่ยนชื่ออำเภอเสียใหม่ว่า "อำเภอพาน" เพราะชื่อคำว่า "เมือง" ไปตรงกับอำเภอเมืองเชียงราย ฉะนั้นอำเภอเมืองพาน จึงตัดคำว่าเมืองออกไป คงเรียกว่า "อำเภอพาน" มาจนกระทั่งทุกวันนี้
อนึ่ง ชื่อของอำเภอพานนั้น แต่เดิมในตำนานพื้นเมืองเชียงใหม่เขียนเป็นอักษรธรรมว่า ตรงกับคำว่า พราน ในภาษาไทยมาตรฐาน มีความหมายสองประการคือ "นายพราน" หรือต้นไม้ชนิดหนึ่งชื่อต้น "ปอพราน" เพียงแต่คำเมืองจะออกเสียงว่า พาน ราษฎรท้องถิ่นจึงเรียกขานกันตามสำเนียงท้องถิ่นว่าเมืองพาน เมื่อกระทรวงมหาดไทยได้จัดตั้งอำเภอพานขึ้น ก็โดยสะกดชื่อตามสำเนียงท้องถิ่นว่า "พาน" ทำให้ในปัจจุบันมีผู้คนจำนวนไม่น้อย เข้าใจไปว่าชื่ออำเภอพานนั้นนำมาจากคำว่า "พาน" อันหมายถึงภาชนะอย่างหนึ่ง
การปกครองส่วนภูมิภาค
อำเภอพานแบ่งเขตการปกครองย่อยออกเป็น 15 ตำบล จำนวน 231 หมู่บ้าน ดังนี้
การปกครองส่วนท้องถิ่น
ท้องที่อำเภอพานประกอบด้วยองค์กรปกครองส่วนท้องถิ่น 16 แห่ง ได้แก่
พระราชพิธีประกาศแต่งตั้งรัชทายาท
พระราชพิธีประกาศแต่งตั้งรัชทายาท สมเด็จพระจักรพรรดินารูฮิโตะได้ประกาศให้เจ้าชายฟูมิฮิโตะ อากิชิโนะโนะมิยะเป็นรัชทายาทให้ทั้งในและนอกประเทศญี่ปุ่นได้รับทราบ
ภาพรวม
ซึ่งพระราชพิธีประกาศแต่งตั้งรัชทายาทเดิมกำหนดจะจัดขึ้นในวันที่ 19 เมษายน ค.ศ. 2020 ครึ่งปีหลังจากพิธีบรมราชาภิเษก (22 ตุลาคม) อย่างไรก็ตาม เมื่อวันที่ 10 เมษายนของปีเดียวกัน โยชิฮิเดะ ซูงะ หัวหน้าเลขาธิการคณะรัฐมนตรีในขณะนั้นเปิดเผยว่า ได้เลื่อนพระราชพิธีออกไปตามการประกาศภาวะฉุกเฉิน เนื่องจากการแพร่ระบาดของไวรัสโคโรน่าสายพันธุ์ใหม่ (โควิด-19) ซึ่งกำลังระบาดไปทั่วโลก
พระราชพิธีประกาศแต่งตั้งรัชทายาทเป็นพระราชพิธีที่จัดขึ้นครั้งแรกตามรัฐธรรมนูญ เช่นเดียวกับพระราชพิธีสละราชบัลลังก์ของสมเด็จพระจักรพรรดิอากิฮิโตะ
เพื่อให้พิธีการที่เกี่ยวข้องกับการสืบราชบัลลังก์ดำเนินไปได้อย่างราบรื่น สำนักพระราชวังจึงได้จัดตั้งคณะกรรมการขึ้นมาชุดหนึ่ง
เมื่อวันที่ 8 ตุลาคม ค.ศ. 2020 คณะรัฐมนตรีภายใต้การนำของนายโยชิฮิเดะ ซูงะ ได้จัดตั้งคณะกรรมการจัดพระราชพิธีประกาศแต่งตั้งรัชทายาท (ตามมติคณะรัฐมนตรีเมื่อวันที่ 12 ตุลาคม ค.ศ. 2018) การประชุมครั้งที่ 11 จัดขึ้นที่ทำเนียบนายกรัฐมนตรี และการประชุมกำหนดให้พระราชพิธีจัดขึ้นในวันที่ 8 พฤศจิกายนของปีเดียวกัน ภายในงานพระราชพิธียกเว้นสมเด็จพระจักรพรรดินารูฮิโตะ สมเด็จพระจักรพรรดินีมาซาโกะ เจ้าชายฟูมิฮิโตะ และนายกรัฐมนตรี ผู้เข้าร่วมงานต้องสวมหน้ากาก ล้างมือด้วยแอลกอฮอล์ เพื่อป้องกันการติดเชื้อ ที่ประชุมจึงตัดสินใจอย่างมีนัยสำคัญคือลดจำนวนผู้เข้าร่วมจากเดิมที่วางแผนไว้ 300 คนเหลือประมาณ 50 คน นอกจากนี้ งานเลี้ยง "Kyūchū kyōen no gi" ซึ่งเจ้าชายและเจ้าหญิงรัชทายาทจะร่วมรับประทานอาหารกับแขกผู้มีเกียรติจะถูกยกเลิกเพื่อป้องกันการแพร่กระจายของไวรัสโควิด-19 (COVID-19)
วันที่ 8 พฤศจิกายน ค.ศ. 2020 (ปีเรวะที่ 2) ประมาณ 11 โมง 15 นาที พระราชพิธีประกาศแต่งตั้งรัชทายาทได้จัดขึ้นเพื่อประกาศให้โลกรู้ว่าเจ้าชายฟูมิฮิโตะได้กลายเป็นรัชทายาทของญี่ปุ่นอย่างเป็นทางการ ตั้งแต่เวลา 12:30 น. พิธี 'Kashikodokoro Koreiden Shinden Niesshunogi' จะจัดขึ้นที่พระราชวังหลวงโตเกียวซึ่งเจ้าชายฟูมิฮิโตะ อากิชิโนะโนะมิยะ จะเสด็จเข้าสู่พระราชวังหลวงเป็นครั้งแรกหลังจากที่ได้เป็นรัชทายาทพร้อมด้วยเจ้าหญิงรัชทายาท
หลังจากเสร็จสิ้นพิธีและงานต่าง ๆ ที่พระราชวังหลวง เจ้าชายฟูมิฮิโตะ และเจ้าหญิงคิโกะ พระชายาได้เสด็จไป พระราชวังหลวงเซนโต (เขตมินาโตะ โตเกียว) เพื่อเข้าเฝ้าสมเด็จพระจักรพรรดิพระเจ้าหลวงและสมเด็จพระจักรพรรดินีพันปีหลวงและเสด็จกลับมายังพระตำหนักอากาซากะซึ่งเป็นที่ประทับ
พรรคสมัชชาแห่งชาติแอฟริกา
พรรคสมัชชาแห่งชาติแอฟริกา หรือ พรรคเอเอ็นซี (African National Congress; ANC) เป็นพรรครัฐบาลของประเทศแอฟริกาใต้ซึ่งได้รับการสนับสนุนแบบไตรพันธมิตร คือ สมัชชาสมาพันธ์การค้าแห่งแอฟริกาใต้ (Congress of South African Trade Unions; COSATU) และพรรคคอมมิวนิสต์แห่งแอฟริกาใต้ (South African Communist Party; SACP) นับแต่ครั้งเริ่มการเลือกตั้งแบบไม่แบ่งแยกผิวครั้งแรกของประเทศในเดือนเมษายน ค.ศ. 1994 ในตอนเริ่มแรกก่อตั้ง พรรคนี้มีชื่อว่า สมัชชาชนชาติพื้นเมืองแอฟริกาใต้ (South African Native National Congress; SANNC) ตั้งขึ้นเมื่อวันที่ 8 มกราคม ค.ศ. 1912 ที่เมืองบลูมฟอนเทน เพื่อพยายามยกระดับสิทธิของประชาชนชาวแอฟริกาใต้ที่เป็นคนผิวดำ ประธานพรรคคนแรกคือ John Dube นอกจากนี้มี Sol Plaatje ผู้เป็นกวีและนักเขียน ร่วมเป็นหนึ่งในผู้ก่อตั้งพรรคด้วย องค์กรได้เปลี่ยนชื่อมาเป็น ANC ในปี ค.ศ. 1923 และเริ่มมีการจัดตั้งปีกติดอาวุธ ชื่อ อัมกันโต เว ซิซเว (หอกแห่งชาติ) ในปี ค.ศ. 1961
พระราชพิธีประกาศแต่งตั้งรัชทายาท
ภาพรวม
24 พฤศจิกายน 2020 พิธี "Rei of Rikkoshi" จัดขึ้นที่หอจดหมายเหตุและสำนักพระราชวัง
พรรคสมัชชาแห่งชาติแอฟริกา
พรรคได้กลายเป็นพรรครัฐบาลนับตั้งแต่การเลือกตั้งหลังสิ้นสุดยุคการแบ่งแยกสีผิว ในปี ค.ศ. 1994 เป็นต้นมา ซึ่งพรรคได้ชนะการเลือกตั้งในปี ค.ศ. 1999, 2004 และ 2009 ซึ่งได้คะแนนโหวตมากกว่า 60% ตลอดทุกครั้ง
ศาสนาพุทธแบบกรีก
ศาสนาพุทธแบบกรีก (Greco-Buddhism) เป็นการผสานวัฒนธรรมระหว่างวัฒนธรรมเฮเลนิสต์กับศาสนาพุทธ ในช่วงศตวรรษที่ 4 ก่อนคริสต์ศักราช จนถึงคริสต์ศักราชที่ 5 ในแคว้นคันธาระ   ปัจจุบันคือบริเวณตะวันตกเฉียงเหนือของประเทศปากีสถาน และตะวันออกเฉียงเหนือของประเทศอัฟกานิสถาน   พระพุทธศาสนาเเบบกรีกนับถือนิกายมหายานเเละนิกายสรวาสติวาทเป็นหลัก อันสืบเนื่องมาจากรุกรานอินเดียโดยพระเจ้าอเล็กซานเดอร์มหาราชเป็นต้นมา หลังการสวรรคตของพระเจ้าอเล็กซานเดอร์ ก็มีการตั้งนิคมชาวกรีกในแบกเตรียและคันธาระ โดยมีแม่ทัพกรีกหรือมาซีโดเนียปกครองสืบต่อมา ครั้นพระเจ้าจันทรคุปตะแห่งจักรวรรดิเมารยะมีอำนาจในบริเวณนี้ และทรงปราบปรามเจ้าผู้ครองชาวมาซีโดเนียได้สำเร็จ ในเวลาต่อมาพระเจ้าอโศกมหาราช จักรพรรดิของเมารยะทรงเปลี่ยนไปนับถือศาสนาพุทธ พร้อมกับเผยแผ่ปรัชญาศาสนาพุทธไปอย่างแพร่หลายแถบซีเรีย อียิปต์ และกรีซ เช่นเมืองไซรีนี (Κυρήνη, ปัจจุบันอยู่ในประเทศลิเบีย) ในขณะนั้นเป็นเมืองของกรีก ก็ได้รับอิทธิพลพุทธปรัชญาจากคณะพระสงฆ์ของพระเจ้าอโศกที่เข้าไปเผยแผ่ หลังการล่มสลายของจักรวรรดิเมารยะ ศาสนาพุทธแบบกรีกยังรุ่งเรืองในแถบแบกเตรียและกุษาณะ แพร่หลายไปถึงเอเชียกลาง ประเทศจีน ไซบีเรีย เกาหลี ญี่ปุ่น และเวียดนาม
เอกสารของทอเลมีระบุว่าเมืองสาคละ (Σάγγαλα, ปัจจุบันคือเมืองซิอัลโกต ประเทศปากีสถาน) ก่อตั้งโดยพระเจ้าเมนันเดอร์ที่ 1 กษัตริย์ชาวกรีก กลายเป็นศูนย์กลางศาสนาพุทธในบริเวณนั้น ปรากฏเอกสารทางศาสนาคือ มิลินทปัญหา อ้างถึงบทบันทึกการสนทนาระหว่างพระนาคเสนกับพระเจ้าเมนันเดอร์ ในคัมภีร์ มหาวงศ์ ระบุว่าในรัชกาลพระเจ้าเมนันเดอร์มีพระสงฆ์ชาวกรีกนามพระมหาธรรมรักษิตะ นำพระสงฆ์ 30,000 รูป จากเมืองอลสันทะหรืออะเล็กซานเดรียแห่งคอเคซัส (Αλεξάνδρεια στον Καύκασο, 150 กิโลเมตรทางเหนือของกรุงคาบูล ประเทศอัฟกานิสถาน) ไปสร้างสถูปที่ศรีลังกา แสดงให้เห็นถึงความเจริญรุ่งเรืองของศาสนาพุทธแบบกรีกในช่วงเวลานั้น มีผู้ว่าราชการจังหวัดชาวกรีกคนหนึ่งนามเทออดอรุส (Θεόδωρος) สร้างสถูปประดิษฐานพระบรมสารีริกธาตุ
ตามคติศาสนาพุทธแบบกรีก จะมีการสร้างพระพุทธรูปเป็นตัวแทนขององค์พระสัมมาสัมพุทธเจ้าตามอย่างการสร้างเทวรูปกรีก คือเป็นรูปธรรมอย่างมนุษย์ เน้นกล้ามเนื้อ สัดส่วนเหมาะสมตามหลักกายวิภาค มีริ้วจีวรปลิวไสวสวยงาม และนำเทพเจ้ากรีกเข้ามาในพุทธศิลป์ ยกตัวอย่างเช่นเฮราคลีสทรงอาภรณ์หนังราชสีห์ เทพประจำพระองค์ของพระเจ้าเดเมทริอุสที่ 1 แห่งแบกเตรีย "ทำหน้าที่เป็นวัชรปาณีผู้พิทักษ์พุทธองค์" ศาสนาพุทธแบบญี่ปุ่นซึ่งได้รับอิทธิพลไปอีกทอดหนึ่งก็รับเอาเทพเจ้ากรีกไปด้วย เช่น ฟูจิง รับจากเทพบอเรียส (Βορέας) และหารีตี รับจากเทพีไทคี (Τύχη)
แม้ศาสนาพุทธและคริสต์จะมีปรัชญาที่ต่างกัน แต่ระบบศีลธรรมนั้นมีลักษณะคล้ายคลึงกันบางประการ เช่น ให้ความเคารพต่อชีวิต อาทรผู้อ่อนแอ ปฏิเสธความรุนแรง ให้อภัยแก่คนบาป และความอดทน นักวิชาการบางส่วนระบุว่าชาวกรีกเป็นตัวกลางในการนำคำสอนของศาสนาพุทธเข้าสู่โลกตะวันตก การประสูติของพระพุทธเจ้าเป็นที่รู้จักดีในโลกตะวันตกและส่งอิทธิพลต่อเรื่องราวเบื้องประสูติของพระเยซู นักบุญเจอโรมระบุถึงการประสูติของพระพุทธเจ้าว่า "ประสูติด้วยความบริสุทธิ์" ส่วนนักบุญคลีเมนต์แห่งอะเล็กซานเดรียบันทึกเรื่องราวของพระพุทธเจ้าในหนังสือ สโตรมาตา ไว้ว่า "บรรดานักปราชญ์ชาวอินเดียมีผู้ที่ปฏิบัติตนตามคำสอนของพุทธะ ผู้ทรงคุณเหนือมนุษย์ ซึ่งได้รับการเคารพนับถือดุจพระเป็นเจ้า" (εἰσὶ δὲ τῶν Ἰνδῶν οἱ τοῖς Βούττα πειθόμενοι παραγγέλμασιν. ὃν δι’ ὑπερβολὴν σεμνότητος ὡς θεὸν) และเรื่องราวของนักบุญบาร์ลามและโยซาฟัต นักบุญในตำนานของศาสนาคริสต์ ก็เป็นเรื่องราวมาจากพุทธประวัติ
นิชชิง (จังหวัดไอจิ)
นิชชิง (日進市 (Nisshin-shi)) เป็นนครที่ตั้งอยู่ทางตอนกลางของจังหวัดไอจิ ประเทศญี่ปุ่น มีขนาดพื้นที่ทั้งสิ้น 34.91 sqkm นครนิชชิงมีจำนวนประชากรประมาณ 92,917 คน และมีความหนาแน่นของประชากร 2,662 คนต่อตารางกิโลเมตร
ภูมิศาสตร์
นิชชิงตั้งอยู่บนที่ราบทางตอนกลางของจังหวัดไอจิ และมีอาณาเขตทางทิศตะวันตกติดกับนครนาโงยะ
ภูมิอากาศ
นิชชิงมีลักษณะภูมิอากาศคือ มีฤดูร้อนที่ร้อนและชื้น และฤดูหนาวที่ไม่รุนแรง (การแบ่งเขตภูมิอากาศแบบเคิพเพิน Cfa) อุณหภูมิเฉลี่ยทั้งปีในนิชชิงอยู่ที่ 15.7 °C ปริมาณน้ำฝนเฉลี่ยทั้งปีอยู่ที่ 1,603 มิลลิเมตร โดยมีเดือนกันยายนเป็นเดือนที่ฝนตกชุกที่สุด อุณหภูมิสูงสุดเฉลี่ยจะอยู่ในเดือนสิงหาคมที่ประมาณ 28.0 °C และต่ำสุดในเดือนมกราคมที่ประมาณ 4.1 °C
มูซา แดมเบเล (นักฟุตบอลชาวฝรั่งเศส)
มูซา แดมเบเล (Moussa Dembélé; เกิดวันที่ 12 กรกฎาคม ค.ศ. 1996) เป็นนักฟุตบอลชาวฝรั่งเศสที่เล่นในตำแหน่งกองหน้าให้กับอัตเลติโกมาดริดโดยยืมตัวมาจากลียงในลีกเอิง เขามาจากทีมเยาวชนของปารีแซ็ง-แฌร์แม็งและฟูลัม และได้ลงเล่นระดับอาชีพครั้งแรกให้กับฟูลัมในพรีเมียร์ลีกในเดือนพฤศจิกายน ค.ศ. 2013 เขายิง 19 ประตูจากการลงเล่น 64 นัดให้กับฟูลัม และย้ายไปเซลติกใน ค.ศ. 2016 โดยพาทีมชนะเลิศเทรเบิลแชมป์ได้สองฤดูกาลติดต่อกัน ในเดือนสิงหาคม ค.ศ. 2018 เขาย้ายไปลียง
นิชชิง (จังหวัดไอจิ)
ประชากร
จากข้อมูลการสำรวจสำมะโนประชากรของญี่ปุ่น จำนวนประชากรของนิชชิงเพิ่มขึ้นอย่างรวดเร็วในช่วง 50 ปีที่ผ่านมา
มูซา แดมเบเล (นักฟุตบอลชาวฝรั่งเศส)
แดมเบเลลงเล่นให้กับทีมชาติฝรั่งเศสชุดเยาวชนมากกว่า 50 นัด และในเดือนตุลาคม ค.ศ. 2016 เขาถูกเรียกติดทีมชาติรุ่นอายุไม่เกิน 21 ปี
นิชชิง (จังหวัดไอจิ)
ประวัติศาสตร์
เมื่อมีการประกาศใช้ระบบเทศบาลเมื่อวันที่ 1 ตุลาคม ค.ศ. 1889 ได้มีการจัดตั้งเทศบาลหมู่บ้านต่าง ๆ ในอำเภอไอจิ จังหวัดไอจิ ได้แก่ อิวาซากิ ชิโรยามะ และคางูยามะ หมู่บ้านทั้งสามได้ควบรวมกันเมื่อวันที่ 10 พฤษภาคม ค.ศ. 1906 เพื่อจัดตั้งเป็นเทศบาลหมู่บ้านนิชชิง ตั้งชื่อตามเรือลาดตระเวนเรือลาดตระเวนญี่ปุ่น นิชชิงของกองทัพเรือจักรวรรดิญี่ปุ่น ซึ่งมีชื่อเสียงในช่วงสงครามรัสเซีย-ญี่ปุ่น
มูซา แดมเบเล (นักฟุตบอลชาวฝรั่งเศส)
เกียรติประวัติ
เซลติก
เคปเลอร์-16บี
เคปเลอร์-16บี (Kepler-16b) หรือชื่อเดิมคือ เคปเลอร์-16 (เอบี)-บี เป็นดาวเคราะห์นอกระบบมันเป็นดาวเคราะห์มวลดาวเสาร์ประกอบด้วยก๊าซและหินครึ่งหนึ่งและน้ำแข็ง โคจรรอบระบบดาวคู่ เคปเลอร์-16 ด้วยระยะเวลา 229 วัน เป็นครั้งแรกที่มีการยืนยันอย่างชัดเจนว่ามีดาวเคราะห์รอบระบบดาวคู่
มูซา แดมเบเล (นักฟุตบอลชาวฝรั่งเศส)
เกียรติประวัติ
รางวัลส่วนตัว
เคปเลอร์-16บี
ดาวเคราะห์ดวงนี้ถูกค้นพบโดยใช้กล้องโทรทรรศน์อวกาศเคปเลอร์​ ของนาซ่า นักวิทยาศาสตร์ก็สามารถตรวจจับดาวเคราะห์ดวงโดยใช้วิธีการขนส่งตอนที่พวกเขาสังเกตเห็นแสงสลัวของหนึ่งในดาวของระบบแม้ในขณะที่คนอื่นๆ ไม่ได้กระไรแล้ว
นิชชิง (จังหวัดไอจิ)
ประวัติศาสตร์
เทศบาลหมู่บ้านนิชชิงได้รับการยกฐานะเป็นเทศบาลเมืองเมื่อวันที่ 1 มกราคม ค.ศ. 1951 และยกฐานะเป็นเทศบาลนครเมื่อวันที่ 1 ตุลาคม ค.ศ. 1994
เคปเลอร์-16บี
มองจากโลกดาวเคราะห์จะหยุดผ่านหน้า ดาวดวงหนึ่งเร็วที่สุดเท่าที่ในปี ค.ศ. 2014 และจะหยุดข้ามดาวสองและสว่างในปี ค.ศ. 2018 หลังจากนั้นดาวเคราะห์ดวงนี้จะยังคงใช้วิธีการตรวจสอบไม่พบการขนส่งไปจนถึงปี ค.ศ. 2042
นิชชิง (จังหวัดไอจิ)
การเมืองการปกครอง
นิชชิงมีรูปแบบการปกครองแบบนายกเทศมนตรี–สภา โดยมีนายกเทศมนตรีที่มาจากการเลือกตั้งโดยตรง และสภานิติบัญญัติของนครซึ่งเป็นระบบสภาเดียวที่มีสมาชิก 20 คน ในการเมืองระดับจังหวัด นครนิชชิงเป็นเขตเลือกตั้งที่ให้สมาชิกสภาจังหวัดไอจิจำนวน 2 คน และในแง่ของการเมืองระดับชาติ นครนิชชิงเป็นส่วนหนึ่งของเขตเลือกตั้งไอจิที่ 7 ในการเลือกตั้งสภาล่างของสภานิติบัญญัติแห่งชาติญี่ปุ่น
เคปเลอร์-16บี
ดาวเคราะห์ดวงนี้โคจรอยู่บนขอบด้านนอกของเขตอาศัยได้ แต่มันอาจเป็นไปได้ก๊าซยักษ์ที่มีอุณหภูมิพื้นผิวประมาณ -100 ถึง -70 ° C (-150 ถึง -94 ° F)
นิชชิง (จังหวัดไอจิ)
โรงเรียนประถมและมัธยม
นิชชิงมีโรงเรียนที่สังกัดเทศบาลนคร ได้แก่ โรงเรียนประถม 9 แห่ง และโรงเรียนมัธยมต้น 4 แห่ง และโรงเรียนที่สังกัดคณะกรรมการการศึกษาจังหวัดไอจิ ได้แก่ โรงเรียนมัธยมปลาย 2 แห่ง และยังมีโรงเรียนมัธยมปลายเอกชนอีก 1 แห่ง
Neogosseidae
Neogosseidae เป็นสกุลของ Worm ที่อยู่ในวงศ์ Chaetonotida.
สปีชีส์ในสกุล ได้แก่:
ตูอิฮาอะตากาลาอัว
ราชวงศ์ตูอิฮาอะตากาลาอัว (Tui Haatakalaua) เป็นราชวงศ์ที่ปกครองจักรวรรดิตูอีโตงาร่วมกับราชวงศ์ตูอีโตงาและตูอิกาโนกูโปลู ราชวงศ์ตูอิฮาอะตากาลาอัวสถาปนาขึ้นโดยพระเจ้าเกาอูลูโฟนูอาตูอีโตงาพระองค์ที่ 24 โดยแต่งตั้งพระอนุชาของพระองค์คือเจ้าชายโมอูงาโมตูอาขึ้นเป็นตูอิฮาอะตากาลาอัวพระองค์แรก ราชวงศ์นี้ตั้งขึ้นเพื่อช่วยเหลือตูอีโตงาบริหารราชการแผ่นดินและปกป้องตูอีโตงาจากการถูกลอบปลงพระชนม์ซึ่งเกิดขึ้นมายาวนานหลายรัชกาล อย่างไรก็ตามในเวลาต่อมาราชวงศ์ตูอิฮาอะตากาลาอัวเริ่มมีบทบาททางการปกครอง โดยลดอำนาจตูอีโตงาลงและเนรเทศตูอีโตงาหลายพระองค์ไปอยู่ซามัวเพื่อสร้างฐานอำนาจของตน ในช่วงต้นของคริสต์ศตวรรษที่ 17 ราชวงศ์ตูอิฮาอะตากาลาอัวได้ตั้งตำแหน่งตูอิกาโนกูโปลูเพื่อช่วยเหลือในการบริหารราชการของจักรวรรดิ โดยพระเจ้าโมอูงาโอโตงา ตูอิฮาอะตากาลาอัวพระองค์ที่ 6 แต่งตั้ง เจ้าชายงาตา พระราชโอรสองค์แรกของพระองค์อันประสูติแด่พระชายาชาวซามัวขึ้นเป็นตูอิกาโนกูโปลูพระองค์แรก ซึ่งในระยะเวลาต่อมาราชวงศ์ตูอิกาโนกูโปลูจะมีอำนาจเหนือราชวงศ์ตูอิฮาอะตากาลาอัว
การสืบราชสมบัติในราชวงศ์ตูอิฮาอะตากาลาอัวจะไม่ได้สืบต่อจากพ่อสู่ลูกเหมือนกับตูอีโตงาและตูอิกาโนกูโปลู แต่สืบทอดผ่านการคัดสรรสมาชิกในราชวงศ์ที่ได้รับการยอมรับมากที่สุดให้ขึ้นเป็นตูอิฮาอะตากาลาอัวพระองค์ต่อไป
สะพานเทเวศรนฤมิตร
สะพานเทเวศรนฤมิตร เป็นสะพานข้ามคลองผดุงกรุงเกษม ตั้งอยู่บนถนนสามเสน กรุงเทพมหานคร เป็นสะพานที่สร้างขึ้นตามพระราชดำริของพระบาทสมเด็จพระจุลจอมเกล้าเจ้าอยู่หัวที่มีพระราชประสงค์สร้างสะพานข้ามคลองผดุงกรุงเกษมทั้งหมดห้าสะพาน และทรงโปรดเกล้าฯ พระราชทานนามให้มีชื่อคล้องจองกันทั้งหมด โดยทรงปรึกษากับพระราชเลขานุการที่เชี่ยวชาญภาษามคธ ได้นามเป็นมงคลคล้องจองกันและมีความหมายโดยรวมว่า "สะพานที่เทวดานฤมิตร" คือ สะพานเทเวศรนฤมิตร, สะพานวิศสุกรรมนฤมาณ, สะพานมัฆวานรังสรรค์, สะพานเทวกรรมรังรักษ์ และสะพานจตุรภักตร์รังสฤษดิ์ โดยในส่วนของสะพานเทเวศรนฤมิตร นั้นมีความหมายถึง "สะพานที่เทวดาผู้เป็นใหญ่สร้าง" หรือ "สะพานที่พระอิศวรเป็นผู้สร้าง" เมื่อสร้างเสร็จแล้ว พระบาทสมเด็จพระจุลจอมเกล้าเจ้าอยู่หัวได้เสด็จทำพิธีเปิดเมื่อวันที่ 30 มิถุนายน พ.ศ. 2442 เป็นสะพานข้ามคลองผดุงกรุงเกษมแห่งแรกที่ทรงเปิด
มีโครงสร้างเป็นสะพานคอนกรีตเสริมเหล็ก มีราวพนักสะพานเป็นคอนกรีตทึบทั้งสองข้าง ปลายสะพานเป็นเสาหัวเม็ด มุมสะพานทั้งสี่เป็นเสาตั้งหัวไฟทั้งสี่มุม ได้รับการบูรณะเมื่อปี พ.ศ. 2518
เชิงสะพานเทเวศรนฤมิตร เป็นสี่แยกจุดตัดของถนนสามเสนกับถนนกรุงเกษมและถนนลูกหลวง และเป็นจุดตัดของเขตดุสิตกับเขตพระนคร เป็นตลาดและชุมชนเก่าแก่ คือ ตลาดเทเวศร์ หรือ ตลาดเทวราช ซึ่งขึ้นชื่ออย่างในการเป็นตลาดค้าไม้ดอกไม้ประดับ และทำให้ย่านนี้ได้ชื่อว่า "เทเวศร์" ไปด้วย
เฉลียว อยู่วิทยา
เฉลียว อยู่วิทยา (17 สิงหาคม พ.ศ. 2466 — 17 มีนาคม พ.ศ. 2555) เป็นนักธุรกิจชาวไทย เจ้าของธุรกิจกระทิงแดง และผู้ร่วมก่อตั้งเรดบูล เครื่องดื่มชูกำลังที่จำหน่ายอยู่ในหลายประเทศทั่วโลก และอดีตสมาชิกวุฒิสภาไทย พ.ศ. 2532
เขาเสียชีวิตในวัย 88 เมื่อปี พ ศ. 2555 โดยในปีก่อนหน้านั้น นิตยสารฟอร์บส์ ได้จัดอันดับให้เขาเป็นมหาเศรษฐีอันดับที่ 205 ของโลก และอันดับที่ 3 ของประเทศไทย มีสินทรัพย์ประมาณ 5,000 ล้านดอลลาร์ โดยรวมมูลค่าของหุ้นส่วนอุตสาหกรรมยา และหุ้นส่วนโรงพยาบาล
ประวัติ
เฉลียวมีชื่อจีนคือ "โกเหลียว" มีเชื้อสายจีนไหหลำ โดยปู่มาจากเมืองจีน และย่าเป็นชาวไทย เฉลียวเกิดที่ตำบลในเมือง อำเภอเมือง จังหวัดพิจิตรในครอบครัวที่มีฐานะยากจน โดยประกอบอาชีพเลี้ยงเป็ด และค้าขายผลไม้ จากนั้นได้เดินทางเข้ากรุงเทพมหานคร เพื่อช่วยพี่ชายทำงานร้านขายยา โดยเป็นเซลส์ขายยา "ออริโอมัยซิน" ของบริษัทเอฟ.อี.ซิลลิคฯ แล้วลาออกมาเป็นตัวแทนนำเข้ายามาจำหน่ายเอง ต่อมา ตั้งโรงงานผสมยาอยู่หลังโรงแรมรัตนโกสินทร์ ราชดำเนิน และ ตั้งบริษัท ทีซีมัยซิน ในช่วงแรก ผลิตแป้ง "แทตทู", ยาเด็ก "เบบี้ดอล" ก่อนจะมาถึงเครื่องดื่ม "กระทิงแดง" ด้วยการทำตลาดแบบถึงลูกถึงคน ทำให้กระทิงแดงตีตลาดเครื่องดื่มชูกำลัง ขึ้นมาอยู่ในอันดับต้น ๆ ของตลาด
เฉลียวสมรสกับนกเล็ก สดสี และมีบุตร ด้วยกัน 5 คน ได้แก่ เฉลิม อยู่วิทยา, ศักดิ์ชาย อยู่วิทยา, อังคณา อยู่วิทยา และ อีกสองท่าน ต่อมา ได้สมรสใหม่กับภาวนา หลั่งธารา ก่อนจะร่วมกันบุกเบิกเครื่องดื่มชูกำลัง "กระทิงแดง" และมีบุตรด้วยกัน 6 คน ได้แก่ สุทธิรัตน์ อยู่วิทยา, จิราวัฒน์ อยู่วิทยา, ปนัดดา อยู่วิทยา, สุปรียา อยู่วิทยา, สราวุฒิ อยู่วิทยา และนุชรี อยู่วิทยา
ในปี พ.ศ. 2527 เฉลียวขยายธุรกิจกระทิงแดงไปต่างประเทศ โดยลงทุนร่วมกับดีทริช เมเทสซิทซ์ (Dietrich Mateschitz) นักธุรกิจชาวออสเตรีย ก่อตั้งบริษัท Red Bull GmbH. ในประเทศออสเตรีย โดยเฉลียวและเมเทสซิทซ์ถือหุ้นคนละ 49% และเฉลิม อยู่วิทยา บุตรชายของเฉลียว ถือหุ้นอีก 2% ผลิตและวางจำหน่ายกระทิงแดงในยุโรปภายใต้ชื่อการค้า เรดบูล และส่งไปขายในกว่า 70 ประเทศทั่วโลก เรดบูลมีการเพิ่มมูลค่าผลิตภัณฑ์ด้วยการเข้าสู่วงการกีฬา โดยเป็นผู้สนับสนุนทีมแข่งรถ เรดบูลเรซซิง ที่ได้รับตำแหน่งแชมเปียนโลกรถสูตรหนึ่งประจำปี 2010 และสโมสรกีฬาฟุตบอลเรดบูลรวม 5 แห่ง เป็นผู้สนับสนุนรายการแข่งขันกีฬาประเภทเอ็กซทรีมมากมาย ทรัพย์สินด้านสื่อของบริษัท มีทั้งนิตยสารเรดบูล เลทิน และเรดบูล เวอร์ซัส ทีวี ช่องเอชดีทีวีแบบไม่เก็บค่าชมที่แพร่ภาพอยู่ในยุโรป
การศึกษา มัธยมศึกษา โรงเรียนพิจิตรวิทยาคม เฉลียว อยู่วิทยา ยังเคยเป็นกรรมการผู้ทรงคุณวุฒิของคณะกรรมการอาหารและยา กระทรวงสาธารณสุข ในปี พ.ศ. 2526 และเป็นที่ปรึกษานายกรัฐมนตรีเมื่อปี พ.ศ. 2531 และเคยเป็นกรรมาธิการสาธารณสุขและสิ่งแวดล้อม รวมถึงเป็นสมาชิกวุฒิสภาในปี พ.ศ. 2532
เฉลียวเสียชีวิตช่วงเช้าของวันที่ 17 มีนาคม พ.ศ. 2555 ด้วยโรคชรา ณ โรงพยาบาลจุฬาลงกรณ์ โดยมีพิธีฌาปนกิจศพ ในวันที่ 24 มีนาคม 2555 ณ ฌาปนสถานกองทัพเรือ วัดเครือวัลย์วรวิหาร กรุงเทพมหานคร
Mesognathariidae
Mesognathariidae เป็นสกุลของ Worm ที่อยู่ในวงศ์ Bursovaginoidea.
สปีชีส์ในสกุล ได้แก่:
เจี่ยง จิงกั๋ว
เจี่ยง จิงกั๋ว (27 เมษายน ค.ศ. 1910 – 13 มกราคม ค.ศ. 1988) เป็นนักการเมืองแห่งสาธารณรัฐจีน เป็นลูกชายคนโตและลูกชายเพียงคนเดียวของเจียง ไคเชก อดีตประธานาธิบดี เขาดำรงตำแหน่งหลายตำแหน่งในรัฐบาลสาธารณรัฐจีน เขาทำหน้าที่เป็นนายกรัฐมนตรีสาธารณรัฐจีน ในช่วงระหว่างปี ค.ศ. 1972 และ 1978 และเป็นประธานาธิบดีสาธารณรัฐจีน ตั้งแต่ปี ค.ศ. 1978 จนกระทั่งเขาถึงแก่อสัญกรรมในปี ค.ศ. 1988
เจี่ยง จิงกั๋วในวัยรุ่นได้ถูกส่งไปเรียนหนังสือในสหภาพโซเวียตในช่วงแนวร่วมที่หนึ่ง(First United Fron) ในปี ค.ศ. 1925 เมื่อพรรคชาตินิยมจีนของพ่อของเขาและพรรคคอมมิวนิสต์จีนได้เป็นพันธมิตรกัน เขาเข้าศึกษาในมหาวิทยาลัยที่นั่น แต่พรรคชาตินิยมจีนได้ทำการหักหลังคอมมิวนิสต์จีนด้วยการปราบปรามอย่างรุนแรง สตาลินได้ส่งเขาไปใช้แรงงานในโรงงานเหล็กกล้าในเทือกเขายูรัล ที่นั่น, เจียงได้พบและแต่งงานกับ Faina Vakhreva เมื่อสงครามระหว่างจีนและญี่ปุ่นกำลังใกล้เข้ามาในปี ค.ศ. 1937 สตาลินได้ส่งทั้งสองสามีภรรยากลับไปยังประเทศจีน ในช่วงสงคราม พ่อของเจี่ยง จิงกั๋วก็ค่อย ๆ เชื่อใจเขาและมอบงานให้เขาที่มีความรับผิดชอบเพิ่มมากขึ้นรวมไปถึงงานด้านการบริหารปกครอง ภายหลังจากญี่ปุ่นยอมจำนน เจี่ยง จิงกั๋วได้รับมอบหมายให้ไปจัดการการทุจริตคอรัปชั่นในเซี่ยงไฮ้ ซึ่งเขาโจมตีอย่างมีประสิทธิภาพและไร้ความปราณี ชัยชนะของพรรคคอมมิวนิสต์จีนในปี ค.ศ. 1949 ได้ขับไล่เจียงและรัฐบาลของเขาไปยังเกาะไต้หวัน เจี่ยง จิงกั๋วได้รับหน้าที่เป็นผู้ควบคุมตำรวจลับ ตำแหน่งนี้เขาได้สงวนไว้จนกระทั่งปี ค.ศ. 1965 และเขาได้ใช้ในการจับกุมโดยตามอำเภอใจและทำการทรมานเพื่อให้แน่ใจว่ามีการควบคุมได้อย่างเข้มงวด เขาได้ดำรงตำแหน่งเป็นรัฐมนตรีว่าการกระทรวงกลาโหม (ค.ศ. 1965–1969), รองนายกรัฐมนตรี (ค.ศ. 1969–1972) และนายกรัฐมนตรี (ค.ศ. 1972–1978) ภายหลังจากพ่อของเขาเสียชีวิตในปี ค.ศ. 1975 เขาได้ขึ้นเป็นผู้นำแห่งพรรคชาตินิยมในฐานะประธาน และรับเลือกตั้งเป็นประธานาธิบดีในปี ค.ศ. 1978 และอีกสมัยในปี ค.ศ. 1984
ภายใต้การปกครองของเขาในรัฐบาลสาธารณรัฐจีน ในขณะที่เผด็จการกลายเป็นสิ่งที่เปิดกว้างมากขึ้นและอดทนต่อความขัดแย้งทางการเมือง เจียงได้ประจบผู้มีสิทธิเลือกตั้งชาวไต้หวันและลดความนิยมของผู้ที่มาจากแผ่นดินใหญ่ในช่วงหลังสงคราม ในช่วงสุดท้ายของชีวิตของเขา เจียงได้ผ่อนปรนให้รัฐบาลทำการควบคุมสื่อและการพูด และอนุญาตให้ชาวฮั่นไต้หวันเข้ามามีอำนาจ รวมทั้งผู้สืบทอดต่อจากเขาอย่างนาย หลี่ เติงฮุย
มูแล็งรูฌ
มูแล็ง รูฌ (Moulin Rouge;, ; ) เป็นโรงละครคาบาเร่ต์ในกรุงปารีส ประเทศฝรั่งเศส
อาคารหลังเดิมเริ่มก่อตั้งร่วมกันในปี 1889 โดย Charles Zidler และ Joseph Oller เจ้าของ ปารีสโอลิมเปีย อาคารหลังเดิมของโมแล็งโรฌนั้นไหม้วอดทั้งหลังไปในปี 1915 ที่ตั้งของโมแล็งโรฌตั้งอยู่ใกล้กับย่านมงมาร์ในเขต Pigalle ของปารีส โดยตั้งอยู่บนถนน Boulevard de Clichy ใน 18th arrondissement สัญลักษณ์เด่นของโมแล็งโรฌคือกังหันลมสีแดงบนหลังคา โมแล็งโรฌตั้งอยุ่ใก้ลกับสถานีรถไฟใต้ดิน Blanche
โมแล็งโรฌเป็นที่รู้จักดีที่สุดในฐานะแหล่งกำเนิดของการเต้นแบบ แคน-แคน สมัยใหม่ ซึ่งดั้งเดิมแล้วมีโสเภณีชั้นสูง (courtesan) เป็นผู้ริเริ่มขึ้นในฐานะการเต้นแบบยั่วยวน (seductive dance) ต่อมาการแสดงวิวิธทัศนา (revue) โดยใช้การเต้นแคน-แคนก็พัฒนาเป็นความบันเทิงรุปแบบใหม่ของตนเองที่นำไปสู่การเกิดของคาบาเร่ต์ และเข้าสู่ประเทศต่าง ๆ ทั่วยุโรป โมแล็งโรฌในปัจจุบันเป็นสถานที่ท่องเที่ยวที่มีความบันเทิงประเภทการเต้นรำประกอบดนตรีให้แก่นักท่องเที่ยวทั่วโลกได้มาชม การตกแต่งของโมแล็งโรฌยังคงลักษณะส่วนมากของความโรมานซ์แบบฝรั่งเศสในยุคปลายศตวรรษที่ 19 (fin de siècle France)
เส้นขนานที่ 33 องศาเหนือ
รอบโลก
เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 33° เหนือลากผ่านพื้นที่ดังนี้:
ส้มป่อย
ส้มป่อย อยู่ในวงศ์ Fabaceae วงศ์ย่อย Mimosoideae ภาษากะเหรี่ยงเรียกเบ๊อะฉี่สะหรือพีจีสะ เป็นไม้พุ่มรอเลื้อย มีหนามแข็ง ลำต้นและกิ่งอ่อนมีขนสีน้ำตาลปกคลุม ปลายใบเป็นติ่งหนามแหลมอ่อนโค้ง ใบประกอบ มีหูใบ ใบย่อยไม่มีก้านใบ ดอกช่อแบบกระจุก ออกตามซอกใบและปลายกิ่ง ดอกย่อยขนาดเล็ก เป็นดอกสมบูรณ์เพศ กลีบเลี้ยงรูปถ้วยสีแดง กลีบดอกเป็นหลอดสีขาว เกสรตัวผู้จำนวนมากติดกับกลีบดอก มี 5 มัด ก้านชูสีขาว ผลเป็นฝักรูปขอบขนาน แบน หนา เมื่อแห้งผิวย่น ขรุขระมาก
ฝักอ่อนและใบอ่อนมีรสเปรี้ยว ชาวกะเหรี่ยงนำไปประกอบอาหาร ฝักแก่ตากให้แห้ง ต้มกับขมิ้นใช้สระผม ใบใช้เป็นส่วนประกอบในการย้อมผ้า ในฝักมีสารกลุ่มซาโปนินหลายชนิด ทำให้เกิดฟองเมื่อนำฝักส้มป่อยตีกับน้ำ รากใช้เป็นยาแก้ไข้ ใช้เป็นยาขับเสมหะ แก้บิด
ATC รหัส D08
ส่วนของ ระบบจำแนกประเภทยาตามการรักษาทางกายวิภาคศาสตร์ (Anatomical Therapeutic Chemical Classification System)
D ระบบผิวหนัง (Dermatologicals)
โฟอา
โฟอา เป็นเกาะและอำเภอของเขตการปกครองฮาอะไปในประเทศตองงา ตั้งอยู่ทางเหนือของนูกูอาโลฟาเมืองหลวงของประเทศ โฟอามีการเชื่อมต่อทางถนนกับเกาะลิฟูกา ซึ่งเป็นเกาะหลักของเขตการปกครองฮาอะไป โดยโฟอาอยู่ห่างจากลิฟูกา 640 กิโลเมตร โฟอามีพื้นที่ 13.39 ตารางกิโลเมตร ในปี ค.ศ. 2006 โฟอามีประชากรทั้งสิ้น 1,485 คน ซึ่งเพิ่มขึ้นจากปี ค.ศ. 1996 ที่มีประชากรทั้งสิ้น 1,434 คน
มาร์โก เด เชซาริส
มาร์โก เด เชซาริส (Bramarjarn Marco de Cesaris) เป็นผู้ฝึกสอนมวยไทย และมวยไทยเลิศฤทธิ์ในระดับนานาประเทศ รวมถึงเป็นโปรโมเตอร์มวยไทยชาวอิตาลี
ประวัติ
มาร์โก เด เชซาริส เริ่มฝึกมวยไทยมาตั้งแต่ปี ค.ศ. 1978 กับโรแฌร์ ปาชี (หนึ่งในผู้บุกเบิกมวยไทยในประเทศฝรั่งเศส) แล้วมาเรียนกับโชคชัยชนะ ครุฑสุวรรณ (พี่หมู) ซึ่งเป็นหัวหน้าผู้ฝึกสอนแห่งค่ายมวยปิ่นสินชัย ที่กรุงเทพมหานคร ก่อนที่จะมาเป็นผู้ฝึกสอนที่ได้รับการรับรองโดยสำนักงานคณะกรรมการวัฒนธรรมแห่งชาติ ของกระทรวงศึกษาธิการตั้งแต่ปี ค.ศ. 1991
เขาได้รับการจัดให้อยู่ในขั้นที่ 15 จากสำนักงานคณะกรรมการวัฒนธรรมแห่งชาติ รวมถึงได้รับการจัดให้อยู่ในระดับมงคลทอง (อาจารย์มวยโบราณ) นับเป็นครูมวยไทยที่มิใช่ชาวไทย คนที่สามของโลกที่ได้รับเกียรติสูงสุดนี้
เขาเป็นผู้อำนวยการด้านเทคนิคและเป็นผู้ก่อตั้งสถาบันมวยโบราณนานาชาติที่ได้รับการก่อตั้งในปี ค.ศ. 1993 โดยให้ความร่วมมือกับสมาคมสถาบันศิลปการต่อสู้ป้องกันตัวแบบไทย และสมาคมครูมวยไทย ซึ่งเป็นสององค์กรที่ตั้งสำนักงานอยู่ในประเทศไทย
มาร์โก เด เชซาริส ยังเป็นผู้เผยแพร่วิชามวยไทยโบราณในประเทศอิตาลี รวมถึงหลายประเทศในทวีปยุโรปและอเมริกาใต้
มาร์โก เด เชซาริส มีผลงานหนังสือ 7 เล่ม โดยห้าเล่มในนั้นจะเกี่ยวกับมวยโบราณ กับอีกสองเล่มที่เกี่ยวกับมวยไทย ทั้งยังมีผลงานวิดีโอเกี่ยวกับเทคนิคการฝึกมวยไทยและมวยโบราณอีก 20 ชุด
นอกจากนี้ เขายังได้รับการฝึกวิชามวยไทยเลิศฤทธิ์ จากผู้เชี่ยวชาญทางการทหารหลายคน โดยได้รับการประสานงานในช่วง 12 ปีที่ผ่านมา ซึ่งมีพันเอกนพเก้า ศรีบุญเรือง เป็นผู้ฝึกสอนคนแรก
แพริตีบิต
แพริตีบิต หรือ บิตภาวะคู่หรือคี่ (parity bit) หรืออาจเรียกเพียงแค่ แพริตี หมายถึงบิตที่เพิ่มเข้าไปในข้อมูล โดยไม่จำเป็นว่าจะต้องนำไปต่อท้ายหรือขึ้นต้น เพื่อทำให้แน่ใจว่าบิตที่เป็นค่า 1 ในข้อมูลมีจำนวนเป็นเลขคู่หรือเลขคี่ การใช้แพริตีบิตเป็นวิธีที่ง่ายอย่างหนึ่งในการตรวจจับและแก้ไขความผิดพลาด
ถ้าแพริตีบิตมีตำแหน่งแต่ไม่มีการใช้ มีสองแนวทางคือกำหนดให้เป็น 0 ตลอดเรียกว่า แพริตีว่าง (space parity) หรือกำหนดให้เป็น 1 ตลอดเรียกว่า แพริตีกำหนด (mark parity)
ประวัติ
แต่เดิม "แพริตีแทร็ก" (parity track) ได้เสนอขึ้นเป็นครั้งแรกพร้อมกับแถบแม่เหล็กสำรองข้อมูลใน ค.ศ. 1951 แพริตีในลักษณะนี้เป็นการตรวจสอบด้วยส่วนซ้ำซ้อนแนวตั้งหรือตามขวาง (transverse redundancy check) ซึ่งกระทำผ่านสัญญาณคู่ขนานหลายสัญญาณไขว้ข้ามกัน สิ่งนี้สามารถผสานได้กับแพริตีที่คำนวณโดยบิตหลายบิตที่ส่งมาจากสัญญาณเดียว นั่นคือการตรวจสอบด้วยส่วนซ้ำซ้อนตามยาว (longitudinal redundancy check) ในบัสคู่ขนาน จะมีหนึ่งบิตเพื่อการตรวจสอบด้วยส่วนซ้ำซ้อนตามยาว ต่อสัญญาณคู่ขนานหนึ่งคู่
การตรวจหาความผิดพลาด
ถ้าหากจำนวนบิตที่เป็นเลขคี่ (รวมทั้งแพริตีบิต) เปลี่ยนไปจากปกติในการส่งผ่านกลุ่มบิตข้อมูล แสดงว่าแพริตีบิตนั้นไม่ถูกต้อง และแสดงให้เห็นว่าเกิดความผิดพลาดในการส่งผ่านข้อมูล ดังนั้นแพริตีบิตจึงสามารถใช้เป็นรหัสตรวจหาความผิดพลาด แต่ไม่เป็นรหัสแก้ไขความผิดพลาด เนื่องจากไม่สามารถวิเคราะห์ได้ว่าบิตไหนบ้างที่ข้อมูลผิดไปจากเดิม รู้แต่เพียงว่าเกิดขึ้นเท่านั้น และเมื่อความผิดพลาดเกิดขึ้นแล้ว ข้อมูลทั้งหมดจะต้องถูกละทิ้งและส่งผ่านมาใหม่ตั้งแต่ต้นโดยอัตโนมัติ ถ้าหากสื่อที่ใช้ส่งผ่านมีสัญญาณแทรกซ้อนมาก การส่งผ่านข้อมูลให้สำเร็จจึงอาจต้องใช้ระยะเวลานาน หรือถึงขั้นไม่สำเร็จไปเลย อย่างไรก็ตาม แพริตีบิตก็มีข้อดีตรงที่เป็นรหัสตรวจสอบที่ใช้เนื้อที่เพิ่มเพียงบิตเดียว และใช้เกต XOR เพียงไม่กี่ตัวเพื่อสร้างบิตนั้นขึ้นมา
การตรวจสอบแพริตีบิตจะใช้กับการส่งผ่านข้อมูลอักขระแอสกีในบางโอกาส เนื่องจากอักขระแอสกีมีแค่เจ็ดบิต และอีกหนึ่งบิตที่เหลือก็ใช้เป็นแพริตีบิตได้พอดี
ตัวอย่าง
สมมติว่า A ต้องการส่งข้อมูลขนาดสี่บิตคือ 1001 ไปยัง B กำหนดให้แพริตีบิตอยู่ทางขวา เครื่องหมาย ^ แทนเกต XOR และเครื่องหมาย ~ คือเกต NOT หรือนิเสธ
การส่งผ่านโดยใช้แพริตีบิตคู่ (even) A ต้องการส่งข้อมูล 1001 A คำนวณค่าของแพริตีบิต 1^0^0^1 = 0 A เพิ่มแพริตีบิตต่อท้ายและส่งข้อมูล 10010 B ได้รับข้อมูล 10010 B คำนวณแพริตี 1^0^0^1^0 = 0 B รายงานว่าการส่งข้อมูลถูกต้อง เนื่องจากผลลัพธ์เป็นเลขคู่
การส่งผ่านโดยใช้แพริตีบิตคี่ (odd) A ต้องการส่งข้อมูล 1001 A คำนวณค่าของแพริตีบิต ~ (1^0^0^1) = 1 A เพิ่มแพริตีบิตต่อท้ายและส่งข้อมูล 10011 B ได้รับข้อมูล 10011 B คำนวณแพริตี 1^0^0^1^1 = 1 B รายงานว่าการส่งข้อมูลถูกต้อง เนื่องจากผลลัพธ์เป็นเลขคี่